Suresh 157 Views
ఒలింపిక్స్‌లో భారత్‌ బోణీ
రియో డి జెనీరో: కోట్లాదిమంది భారతీయుల ఎదురుచూపులు ఫలించాయి.ఒక్క పతకం కోసం రియో వైపు ఆశగా చూస్తున్న క్రీడాభిమానుల కోరిక నెరవేరింది.కుస్తీ(రెజ్లింగ్‌)లో భారత అమ్మాయి సాక్షి మాలిక్‌ పట్టుకు కంచు పతకం చిక్కింది.కాగా మహిళల రెజ్లింగ్‌ 58 కిలోల విభాగంలో కిర్గిజస్థాన్‌కు చెందిన ఐసులు టినిబెకోవాపై 8-్ఞ5 తేడాతో విజయ దుందుభి మోగించి వినువీధుల్లో భారత పతకాన్ని రెపరెపలాడించింది.ఒక దశలో 0-5తో వెనుకబడిన సాక్షి తరువాత ఒక్కసారిగా జూలు విదిల్చి మట్టి కరిపించింది.రోహ్‌తక్‌కు చెందిన 23 సంవత్సరాల సాక్షి మాలిక్‌ ఒలింపిక్స్‌లో భారత్‌కు కాంస్య తెచ్చిన నాలుగవ మహిళగా రికార్డులకెక్కింది.ఒలింపిక్స్‌లో మరోసారి భారత రెజ్లర్‌కు రెప్‌చేజ్‌ వరంగా మారింది. ఇప్పటికే బీజింగ్‌ ఒలింపిక్స్‌లో సుశీల్‌కుమార్‌,లండన్‌ ఒలింపిక్స్‌లో యోగేశ్వర్‌ దత్‌ రెప్‌చెజ్‌ ద్వారా కాంస్య పతకాలు సాధించగా ముచ్చటగా మూడవ సారి తాజాగా రియోలో సాక్షి మాలిక్‌ ఈ అవకాశాన్ని సద్వినియోగం చేసుకుని భారత్‌కు తొలి పతకాన్ని అందించింది. ఫ్రెంచ్‌ పదం రెప్‌ చెజ్‌ అనేది ఫ్రెంచ్‌ పదం.దీని అర్థం రెండవ అవకాశం అని సాక్షికి ఫ్రెంచ్‌ తెలియదు.ఫ్రెంచ్‌ తెలుసుకోవాల్సిన అవరసం లేదు.కానీ ఉడుంపట్టు పట్టి ప్రత్యర్థులను చిత్తుచేయడమే తనకు తెలుసు.అందుకే రెజ్లింగ్‌లో ఒలింపిక్స్‌ పతకం సాధించిన తొలి మహిళగా, రియో ఒలింపిక్స్‌లో తొలి పతకం అందించిన క్రీడాకా రిణిగా ఆమె చరిత్ర పుటల్లోకి ఎక్కింది.సాక్షి మాలిక్‌ క్వార్టర్‌ ఫైనల్‌లో రష్యాస్‌ రెజ్లర్‌ పలేరియా కొబ్లోవా చేతిలో ఓడిపోయింది.అయినా సాక్షి పతకం మీద ఆశలు వదులుకోలేదు. అదృష్టం కలిసి వచ్చి ఆమె మీద గెలిచిన వాలెరి ఫైనల్‌కు వెళ్లింది.దీంతో రెప్‌ చేజ్‌ అవకాశం సాక్షికి దక్కింది.దీంతో తన పట్టుతో భారత్‌కు పతకం సాధించి పెట్టింది.కిర్జిస్థాన్‌ రెజ్లర్‌ ఐసులు టినీబెకోవాతో హోరాహోరీగా పోరాడింది.కాగా 2000లో సిడ్నీ ఒలింపిక్స్‌లో వెయిట్‌ లిప్టింగ్‌లో కరణం మల్లేశ్వరి,2012 లండన్‌ ఒలింపిక్స్‌లో బాక్సర్‌ మేరీ కోమ్‌,అదే ఒలింపిక్స్‌లో హైదరాబాద్‌ స్టార్‌ షెట్లర్‌ సైనా నెహ్వాల్‌ భారత్‌కు పతకాలు తెచ్చి పెట్టారు. సెకన్లలోనే సీన్‌ మార్చేశా ఆరు నిముషాల్లో ముగిసే మల్ల యుద్దంలో కేవలం 8 సెకన్లలోనే మొత్తం సీన్‌ మార్చేశానంటుంది సాక్షి మాలిక్‌.కాగా మహిళల రెజ్లింగ్‌ ఫ్రీ స్టెయిల్‌ పోటీలో తొలి అర్థ భాగం,ఆ తరువాత కూడా సాక్షి ప్రత్యర్థి ఐసులు టినిబెకోవా సుమారు మ్యాచ్‌ను గెలిచేసింది.అయితే మ్యాచ్‌ చివరలో జూలు విదిల్చిన సాక్షి ఉడుం పట్టు పట్టింది.దీంతో ఐసులు ఆ పట్టు నుంచి లేవలేకపోయింది.వెరసి సాక్షి విజేతగా నిలిచి రియోలో భారతకు పతకం సాధించింది.కాగా ఈ సందర్భంగా తాను సాధించిన విజయంపై సాక్షి తనదైన శైలిలో కామెంట్‌ చేసింది. రెజ్లింగ్‌ పోటీ కేవలం ఆరు నిముషాల్లోనే ఉగిసే పోటీనేనని చెప్పిన ఆమె ప్రత్యర్థి చేతిలోకి వెల్లిన మ్యాచ్‌ను కేవలం 8 సెకన్లలోనే లాగేసుకున్నానని,తన కోసం ఒక మెడల్‌ ఎదురుచూస్తుందని చెప్పిన ఈ హర్యానా రెజ్లర్‌ దానిని ఒడిసి పట్టేయడమే టార్గెట్‌గా పోరును సాగించానని వెల్లడించింది. రికార్డుల మోత మెగించి సత్తా రియో ఒలింపిక్స్‌లో ఎట్టకేలకు భారత్‌ పతకాల పట్టికలో చేరింది.కాగా రెజ్లింగ్‌లో హర్యానాకు చెందిన సాక్షి మాలిక్‌ సత్తా చాటి కాంస్య పతకాన్ని గెలవడంతో పతకాల పట్టికలో కనిపించని భారత్‌ పేరు ఒక్కసారిగా జాబితాలో కనిపించింది.రెజ్లింగ్‌ 58 కిలోల ప్రీ స్టయిల్‌ విభాగంలో జరిగిన పోటీలో సాక్షి మాలిక్‌ ప్రత్యర్థిని చిత్తు చేసింది.కాగా ఈ విజయంతో ఒలింపిక్స్‌లో మెడల్‌ సాధించిన తొలి రెజ్లింగ్‌ క్రీడాకారిణిగా మాలిక్‌ చరిత్ర పుటల్లోకి ఎక్కింది.అంతేకాకుండా ఒలింపిక్స్‌లో పతకం సాధించిన నాలుగవ మహిళా క్రీడాకారిణిగాను మాలిక్‌ చరిత్ర సృష్టించిన వెంటనే స్పందించిన ప్రధాని మోడీ ఆమెకు శాభాకాంక్షలు తెలిపారు.భారత క్రీడాకారులకు సాక్షి మార్గదర్శకురాలిగా నిలిచిందని ఆయన ట్విటర్‌ సందేశంలో పేర్కొన్నారు. అభినందిస్తూ ప్రకటన రియోలో పతకాల జాబితాలో భారత పేరు తీసుకువచ్చేలా కృషి చేసిన సాక్షి మాలిక్‌కు అభినందనలు వెల్లువెత్తుతున్నాయి.కాగా మహిళా రెజ్లింగ్‌ 58 కిలోల ఫ్రీ స్టయిల్‌ పోటీలో కిర్జిజిస్థాన్‌కు చెందిన ఐసులు టినిబెకోవాపై గెలిచిన మాలిక్‌ రియోలో భారత తరపున తొలి పతకాన్ని సాధించింది.కాగా ఈసందర్భంగా ప్రధాని మోడీ అభినందించడంతో పాటు ఆంధ్రప్రదేశ్‌ ముఖ్యమంత్రి చంద్రబాబునాయుడు కూడా మాలిక్‌ను అభినందిస్తూ ఒక ప్రకటన విడుదల చేశారు. 2.5 కోట్ల నజరానా రియో ఒలింపిక్స్‌లో భారత దేశం తరపున పతకం సాధించిన మహిళా మల్లయోధురాలు సాక్షి మాలిక్‌కు ప్రశంసలతో పాటు భారీ ఆఫర్లు కూడా వచ్చి పడుతున్నాయి.నిన్నటి వరకు సాక్షి వైపు కన్నెత్తి చూడని ఆమె సొంత రాష్ట్రం హర్యానా తాజాగా ఆమో రియోలో కాంస్య పతకం సాధించగానే మేల్కొంది.భారత తరపున తొలి పతకం సాధించిన మాలిక్‌కు 2.5 కోట్ల నగదు పురస్కారాన్ని ప్రకటించిన మనోహర్‌ లాల్‌ ఖట్టర్‌ సర్కార్‌ ప్రభుత్వ ఉద్యోగ్యాన్ని కూడా ఇవ్వనున్నట్లు కీలక ప్రకటన చేసింది. శభాష్‌ సాక్షి దేశం గర్వించేలా చేశావు ఒలింపిక్‌ విజేతలకు కేంద్ర విదేశాంగ శాఖ మంత్రి సుష్మా స్వరాజ్‌ శుభాకాంక్షలు తెలియజేశారు.కాగా రియో ఒలింపిక్స్‌లో 58 కేజిల విభాగంలో కిర్గిజిస్థాన్‌కు చెందిన క్రీడాకారిణిని ఓడించి కాంస్య పతకం సాధించిన సాక్షి మాలిక్‌ను సుష్మా స్వరాజ్‌ అభినందించారు. దేశం గర్వించేలా చేశావని ప్రశంసించారు.కాగా కేజీల విభాగంలో భారత్‌ తరపున పోటీ పడిన వినేష్‌ ఫోగట్‌ కాలును చైనా క్రీడాకారిణి విరిచేసింది.ఈ సందర్భంగా మానసికంగా,శారీరకంగా చాలా గాయపడ్డాను అని ఆమె ట్వీట్‌ చేసింది.ఆమెను అభినందిస్తూ దేశ వ్యాప్తంగా ట్వీట్ల ద్వారా అభినందించిన వారిలో సుష్మా స్వరాజ్‌ కూడా చేరారు.వినేష్‌ నువ్వు మా బిడ్డవి. నీకు ఏ సహాయం కావాల్సి వచ్చినా చేసేందుకు సిద్దంగా ఉన్నామని ఆమె పేర్కొన్నారు.